Poštovane dame i gospodo narodni poslanici, nastavljamo rad Dvadeset četvrte posebne sednice Narodne skupštine Republike Srbije u Jedanaestom sazivu. Na osnovu službene evidencije o prisutnosti narodnih poslanika¸ konstatujem da sednici prisustvuje 103 narodna poslanika. Radi utvrđivanja broja narodnih poslanika prisutnih u sali, molim da ubacite svoje kartice u poslaničke jedinice. Konstatujem da je primenom elektronskog sistema za glasanje utvrđeno da je u sali prisutno 127 narodnih poslanika. Prelazimo na odlučivanje o predlozima zaključaka iz tačka 1, 2. i 3. dnevnog reda. Stavljam na glasanje Predlog zaključka povodom razmatranja Izveštaja o radu Državne revizorske institucije za 2018. godinu, koji je podneo Odbor za finansije, republički budžet i kontrolu trošenja javnih sredstava 31. maja ove godine. Zaključujem glasanje: za je glasalo 127 poslanika. Konstatujem da je Skupština usvojila Predlog zaključka. Stavljam na glasanje Predlog zaključka povodom razmatranja Izveštaja o radu Fiskalnog saveta za 2018. godinu, koji je podneo Odbor za finansije, republički budžet i kontrolu trošenja javnih sredstava 13. maja ove godine. Zaključujem glasanje: za je glasalo 127 poslanika. Konstatujem da je Narodna skupština usvojila Predlog zaključka. Stavljam na glasanje Predlog zaključka povodom razmatranja Izveštaja o radu Komisije za zaštitu konkurencije za 2018. godinu, koji je podneo Odbor za privredu, regionalni razvoj, trgovinu, turizam i energetiku 27. marta ove godine. Zaključujem glasanje: za je glasalo 127 poslanika. Konstatujem da je usvojen Predlog zaključka. Imamo jednu povredu Poslovnika. Narodni poslanik Momo Čolaković ukazao je na povredu člana 103. Poslovnika. Molim da odlučite o ovoj povredi. Zaključujem glasanje: za je glasalo osam poslanika. Konstatujem da nije prihvaćena povreda Poslovnika. Pošto je Narodna skupština obavila razmatranje svih tačaka dnevnog reda ove sednice i odlučivanje o njima, saglasno članu 102. Poslovnika, zaključujem Dvadeset četvrtu posebnu sednicu Narodne skupštine Republike Srbije u Jedanaestom sazivu. Hvala.